' సైబర్‌' కనుమలో అసత్యసేన - Andhrajyothy
Published: Fri, 21 Jan 2022 04:06:54 IST
స్వాతంత్ర్య అమృతోత్సవాలు జరుపుకుంటున్నాం. వినూత్న సాంకేతికతలు మన సమష్టి శ్రేయస్సుకు నిర్దేశించుకున్న విలువలు, సంప్రదాయాలకు ప్రమాదకారులుగా పరిణమిస్తున్నాయి. అవును, మన సమున్నత భారత ప్రజాస్వామిక గణతంత్ర రాజ్యం (రిపబ్లిక్ ఆఫ్ ఇండియా) అంతర్జాల పోకిరీ సేన (ఆర్మీ ఆఫ్ ట్రోల్స్) ఆక్రమణకు గురవుతోంది. విద్వేష జాలం, అసత్య ప్రచారం వెల్లువెత్తుతున్నాయి. ఆ పోకిరీల ప్రభావం ఇప్పటికే మన ప్రజా చర్చలను, పౌర సమాజ వాదోపవాదాలను, సామాజిక సంభాషణలను హీనస్థాయికి దిగజార్చింది. భారతీయ జాతీయతకు అపాయం కలిగిస్తోంది. ఒక వంచనా సామ్రాజ్యాన్ని నెలకొలిపే దిశలో చురుగ్గా పురోగమిస్తోంది. ఈ పోకిరీల దండయాత్ర భారత గణతంత్ర రాజ్యానికే కాదు, మన పురానవ నాగరికతకూ ఒక పెనుముప్పు. స్టాండప్ ప్లీజ్!
అంతర్జాల పోకిరీ సైన్యాన్ని సవాల్ చేయవలసిన సమయమిది. ఇదొక విషమ ఘడియ. సంయమనం ఇక చాలు. ప్రతిఘటనను ప్రారంభించి తీరాలి. ఒక సత్య (యోధుల) సైన్యాన్ని సమీకరించాలి. ఆకాంక్ష మాత్రమేనా? కానే కాదు. ఇదిగో ఒక నిర్దిష్ట ప్రతిపాదన. భారత గణతంత్ర రాజ్య సంరక్షకులు అందరూ తమ తమ రాజకీయ విభేదాలు, శత్రుత్వాలను కొనసాగిస్తూనే ఒక లక్ష్యం కోసం ఏకమవ్వాలి. దేశ పాలనా వ్యవహారాలను నిర్వహిస్తున్న రాజకీయ సంస్థ, దాని ఆస్థానికులు, సమస్త సమర్థకులు అలుపు సొలుపు, నదురు బెదురు లేకుండా సత్యాలుగా వ్యాప్తి చేస్తున్న అబద్ధాల బండారాన్ని బద్దలుగొట్టి, నిజాలను వెల్లడించడమే ఆ లక్ష్యం. ఈ లక్ష్యాన్ని ఔదలదాల్చిన వారందరూ సంఘటితమవ్వాలి. ఇందుకొక మేధో మండలిని ఏర్పాటు చేసుకోవాలి. సమాజ సంబంధిత ప్రతి విషయాన్ని సులభంగా, సుబోధకంగా తెలియజేసేందుకు ఒక పటిష్ఠ, ప్రభావశీల ప్రణాళికను రూపొందించుకోవాలి. ఈ అంగీకృత యోజనను శక్తిమంతమైన సందేశాలుగా మార్చి, వాటిని ప్రజలకు పంపేందుకు దేశవ్యాప్తంగా ఉత్తమ సృజనశీల ఆలోచనాపరులు అందరినీ ఒక సమైక్య వేదిక మీదకు తీసుకురావాలి. ఆ సందేశాలను పలు మార్గాలలో విభిన్న వేదికల ద్వారా ప్రజలకు చేరవేసేందుకు ఒక సమర్థ, సృజనశీల యంత్రాంగాన్ని ఏర్పాటు చేసుకోవాలి. లక్షలాది స్వచ్ఛంద సేవకులతో ఒక సమాహార వ్యవస్థను నెలకొల్పాలి. సమాజంలోని ప్రతి ఒక్క వ్యక్తితో సంధాయకతను సృష్టించుకోవాలి. తల్లి భాషల్లో, ప్రజల పలుకుబడుల ద్వారా సత్యం ప్రతి ఒక్కరి మనస్సుల్లో సుప్రతిష్ఠితమవ్వాలి.
వాస్తవాలను నిశితంగా పరీక్షించవలసిందే. అయితే సత్యం అనేది వాస్తవాల తనిఖీకే పరిమితం కాకూడదు. వాటి ఆవలి వైపునకు వెళ్లి తీరాలి. అప్పుడే సత్యాసత్య వివేచన వికసిస్తుంది. అంతర్జాల పోకిరీ సేన వాస్తవాలను ఖాతరుచేయదు. భయపడదు అని చెప్పడమే సరైన విషయం. కనుక అనుభవజన్య సత్యాలను ఆలంబన చేసుకోవాలి. ప్రజల అనుభవంలోకి వచ్చిన సత్యాలను విశదంగా వెల్లడించేందుకు అవసరమైన మార్గాలను కనుగొనవలసి ఉంది.
సాధారణ వ్యవహారాలు, సుదూర సంఘటనల గురించి అబద్ధాలు చెప్పి ప్రజలను నమ్మించడం పెద్ద కష్టమేమీ కాదు. అయితే ప్రజల ప్రత్యక్ష అనుభవంలోని వాటిపై అసత్యాలను వ్యాప్తి చేయడం సాధ్యమవుతుందా? సమాధానం స్పష్టమే. ఉదాహరణకు లద్దాఖ్‌లో మన భూభాగాలు కొన్నిటిని చైనాకు కోల్పోయాం. అయితే లద్దాఖ్‌లో అంగుళం భూమిని కూడా చైనా ఆక్రమించలేదని నరేంద్ర మోదీ ప్రభుత్వం ఘంటాపథంగా చెప్పింది. ఈ విషయంలో మోదీ సర్కార్ మసకబరిచిన సత్యాలను విస్పష్టంగా వెల్లడించడం అంత తేలికకాదు. అయితే కొత్త ఉద్యోగాల సృష్టి, కొవిడ్ సంక్షోభంలో మృతుల వాస్తవ సంఖ్య విషయమై పాలకుల మాటలను ప్రజలు విశ్వసించే పరిస్థితి లేదు. జనుల వ్యక్తిగత అనుభవాలు ప్రభుత్వ గణాంకాలకు విరుద్ధంగా ఉంటాయి కదా.
వాస్తవాలను నిరూపించడమే సరిపోదు. వాటి మధ్య ఉన్న పరస్పర సంబంధాన్ని గుర్తించాలి. అప్పుడు అవి మనకు ఒక కొత్త దృక్పథాన్ని సమకూరుస్తాయి. ఫెరోజ్‌పూర్‌లో ప్రధానమంత్రి నరేంద్రమోదీ ప్రాణాలకు పెద్ద ప్రమాదమేర్పడిందనే అతిశయోక్తులు ప్రచారమయ్యాయి. ఫెరోజ్‌పూర్ సంఘటనపై, ఆ ఘటన సంభవించిన మరుసటి రోజు వైరల్ అయిన వీడియోలు ఆ అతిశయోక్తుల గుట్టును బయటపెట్టాయి. ఇంతటితో సరిపుచ్చకూడదు. 2002 ఎన్నికలకు ముందు అక్షరధామ్‌పై జరిగిన దాడి నుంచి ఫెరోజ్‌పూర్ ఉదంతం దాకా ఎన్నికల సందర్భంగా సంభవించిన సంఘటనలు అన్నిటినీ నిశితంగా పరిశీలించండి. అవి సంభవించిన తీరులో ఒక రీతి మీకు స్పష్టంగా కనిపిస్తుంది. కేవలం అనుభవపూర్వక సత్యాలనే కాదు, భావోద్వేగ సత్యాలను కూడా సంధానం చేయడాన్ని నేర్చుకోవాలి.
సాయుధ సైన్యానికి వలే సత్య సైన్యానికి కూడా ఒక వ్యూహాత్మక సిద్ధాంతం అవసరం. సత్య సైన్యం సూత్రప్రాయంగా సత్యానికే నిబద్ధమవుతుంది. శక్తిమంతమైన వ్యూహంగా సత్యంపైనే సదా ఆధారపడి ఉంటుంది. అత్యంత ఇబ్బందికరమైన పరిస్థితుల్లో కూడా ఎంత అననుకూలమైనది అయినప్పటికీ సత్యాన్నే మాట్లాడగల నైతిక ధైర్యం సత్య సైనికుడికి ఉండి తీరాలి. మీరు సత్యమని చెప్పినది స్వతంత్ర, నిష్పాక్షిక పరిశీలనలో కూడా సత్యంగా రుజువు కావాలి. అప్పుడు మాత్రమే అది ప్రజా సత్యమవుతుంది. అంతర్జాల పోకిరీసేన ప్రతిరోజూ హిందూ–ముస్లిం వ్యవహారాలపై వాదోపవాదాలకు మనలను ఆహ్వానిస్తుంది. మన ప్రతిస్పందన ఏమైనప్పటికీ సమాజంలో ఆ మత వర్గాల వారి మధ్య ఉద్రిక్త పరిస్థితులు కొనసాగేలా చేయడమే ఆ పోకిరీల లక్ష్యం. మరి వారికి మనం విసిరే వ్యూహాత్మక సవాల్ ఎలా ఉండాలి? మన సవాల్‌కు ఆ పోకిరీలు ఆత్మ రక్షణలో పడి తీరాలి. పోరాట క్షేత్రాలను వేరే అంశాలకు మళ్ళించడమే అందుకు మార్గం. ఇదే వారికి మనం విసరగల సరైన సవాల్. సత్య సైన్యం భారతీయ భాషలను ఆలంబన చేసుకోవాలి. ప్రజల నుడికారంలో మాట్లాడాలి. ప్రభావశీల ఆయుధాలుగా హాస్యం, అధిక్షేపం, వ్యంగ్యాన్ని ప్రయోగించాలి. అప్పుడు అబద్ధాల బండారాన్ని బయటపెట్టడం సాధ్యమవుతుంది. ప్రజలకు సత్యం తెలుస్తుంది.
మనం ఇప్పుడు సత్యానంతర ప్రపంచంలో నివశిస్తున్నాం. ఈ కొత్త జగత్తులో సత్యశీల రాజకీయాలకు తావు ఉందా? ఉందని నేను విశ్వసిస్తున్నాను. అంతర్జాల పోకిరీల ప్రచారాన్ని చూస్తే సత్యం విలువ ఏమిటో మనకు తెలుస్తుంది. లఖింపూర్ ఖేరీ ఘటనపై మీడియా సంపూర్ణ మద్దతుతో జరిగిన ప్రచారాన్ని గుర్తు చేసుకోండి. అయితే నిరసన తెలుపుతున్న రైతుల పైకి కేంద్రమంత్రి సుపుత్రుడు ఎంత నిర్లక్ష్యంగా, ఎంత నిర్దాక్షిణ్యంగా కారును నడిపిందీ స్మార్ట్ ఫోన్‌లో నిక్షిప్తమైన దృశ్యాల వీడియో మరుసటిరోజు సామాజిక మాధ్యమాలలో వైరల్ అయిన తరువాత జరిగిందేమిటో మీకు తెలుసు. ఎంత దుర్మార్గం జరిగిందో ప్రతి ఒక్కరూ అర్థం చేసుకున్నారు. అలాగే ఇబ్బందికరమైన వాస్తవాలను ఏ ప్రభుత్వమూ ఎంతోకాలం కప్పిపుచ్చలేదు. ఎందుకంటే సత్యమే ముఖ్యం. సత్యమే అత్యంత ప్రభావశీల శక్తి. కొత్త సాగు చట్టాలపై రైతుల ఉద్యమాన్నే చూడండి. మట్టి మనుషుల భావోద్వేగ సంకల్పం ఎండా వానల్లో సైతం వీథుల్లోనే ఉండి తీరేలా చేసింది. చివరకు మోదీ ప్రభుత్వం తన నిర్ణయాలు ఉపసంహరించుకునేలా చేసింది.
సత్య (యోధుల) సైన్యాన్ని ఎక్కడ సమీకరించాలి? మనలో సత్యాన్వేషకులు ఉన్నారా? ఉన్నారు. మెగసెసే అవార్డు గ్రహీత అయిన ప్రముఖ పాత్రికేయుడు రావిష్ కుమార్‌ను సామాజిక మాధ్యమాలలో అనుసరిస్తున్న వారి సంఖ్యను పరిశీలించండి. పెద్ద మీడియా సంస్థలన్నీ అత్యంత గర్హనీయంగా అధికారంలో ఉన్న వారికి లొంగిపోయాయి. దీంతో ప్రతి రాష్ట్రంలోనూ, జిల్లాలోనూ చిన్న యూట్యూబ్ ఛానెల్స్ ప్రభవించి వర్థిల్లుతున్నాయి. వీటిని అనుసరించే వారు చాలా పెద్ద సంఖ్యలో ఉన్నారు. వారంతా సత్యాన్ని కోరుకుంటున్నారు. సత్యావిష్కరణ జరిగితీరాలని వారు ప్రగాఢంగా అభిలషిస్తున్నారు. రైతుల ఉద్యమమే ఇందుకొక రుజువు. సత్య సమరంలో సైనికులు అయ్యేందుకు అనేక మంది స్వచ్ఛందంగా ముందుకు వస్తున్నారు. ఒక పెద్ద సత్య సైన్యం సత్య సంరక్షణకు సంసిద్ధంగా ఉంది.
సరే, ఈ స్వచ్ఛంద సత్యశీలురను ఒక సైన్యంగా ఎందుకు పిలవాలి? ప్రజాపోరాటాలు శాంతియుతంగా జరగాలని కోరుకుంటున్నవారు నా ప్రతిపాదనలోని సైనిక ధర్మధోరణికి కలవరపడుతున్నారు. అయితే మహాత్మాగాంధీ జీవిత అంతిమ దశను ఒకసారి గుర్తుచేసుకోండి. దేశ విభజనతో ప్రజ్వరిల్లిన మత విద్వేష హింసాకాండను నివారించేందుకు ఆయన ఏర్పాటు చేసింది శాంతి సేన కాదూ? వాస్తవమేమిటంటే మనం ఇప్పుడు ఒక యుద్ధంలో ఉన్నాం. మన జాతిని, మన నాగరికతను, మన గణతంత్ర రాజ్యాన్ని రక్షించుకునేందుకు జరుగుతున్న యుద్ధమది. ఈ పవిత్ర యుద్ధాన్ని విజయవంతం చేసేందుకు మీకు ఒక సైన్యం తప్పక అవసరమవుతుంది. అదే సత్య సైన్యం.
తాజా కలం: బహు భాషా కోవిదుడు జీఎన్ దేవీ ఒక భిన్న సూచన చేశారు. నేను ప్రతిపాదించిన 'ట్రూత్ ఆర్మీ' (సత్య సైన్యం)ని 'ట్రోత్ ఆర్మీ'గా పిలవాలని ఆయన అన్నారు. ట్రోత్ అనేది వాడుకలో లేని పదం. దాని అర్థం కోసం నిఘంటువు చూశాను. ప్రమాణం, ప్రతిజ్ఞ, వాగ్దానం అనే అర్థాలు కనిపించాయి. భారత స్వాతంత్ర్యం 75వ వసంతంలో 'భవిష్యత్తుతో మన సమష్టి సమాగమానికి' ఒక ట్రోత్ సైన్యం అవసరం చాలా ఉంది.
' saibery' kanumalo asatyasena - Andhrajyothy
Published: Fri, 21 Jan 2022 04:06:54 IST
swaatantrya amrutotsavaalu jarupukuntunnam. vinuutna saanketikatalu mana samashti shreyassuku nirdesinchukunna viluvalu, sampradaayaalaku pramaadakaarulugaa parinamistunnaayi. avunu, mana samunnata bhaarata prajaaswaamika ganatantra rajyam (repablic af india) antarjaala pokiri sena (armi af trolls) aakramanaku guravutondi. vidvesha jaalam, asatya prachaaram velluvettutunnaay. aa pokireela prabhaavam ippatike mana praja charchalanu, poura samaja vaadopavaadaalanu, saamaajika sambhaashanalanu heenasthaayiki digajaarchindi. bhaarateeya jaateeyataku apayam kaligistondi. oka vanchanaa saamraajyaanni nelakolipe disalo churugga purogamistondi. ee pokireela dandayaatra bhaarata ganatantra rajyanike kaadu, mana puranava naagarikatakuu oka penumuppu. standap please!
antarjaala pokiri sainyaanni sawal cheyavalasina samayamidi. idoka vishama ghadiya. samyamanam ika chaalu. pratighatananu praarambhinchi tiiraali. oka satya (yodhula) sainyaanni sameekarinchaali. aakanksha matramena? kaane kaadu. idigo oka nirdishta pratipaadana. bhaarata ganatantra rajya samrakshakulu andaruu tama tama rajakeeya vibhedaalu, satrutvaalanu konasagistune oka lakshyam kosam ekamavvali. desha palana vyavahaaraalanu nirvahistunna rajakeeya samstha, daani aasthaanikulu, samasta samarthakulu alupu solupu, naduru beduru lekunda satyaalugaa vyaapti chestunna abaddhaala bandaaraanni baddalugotti, nijaalanu velladinchadame aa lakshyam. ee lakshyaanni audaladaalchina vaarandaruu sanghatitamavvaali. indukoka medho mandalini erpaatu chesukovali. samaja sambandhita prati vishayaanni sulabhamgaa, subodhakamgaa teliyajesenduku oka patishta, prabhaavaseela pranaalikanu roopondinchukovali. ee angeekruta yojananu saktimantamaina sandesaalugaa marchi, vaatini prajalaku pampenduku desavyaaptamgaa uttama srujanaseela aalochanaaparulu andarinee oka samaikya vedika meedaku teesukuraavaali. aa sandesaalanu palu maargaalalo vibhinna vedikala dwara prajalaku cheravesenduku oka samartha, srujanaseela yantraamgaanni erpaatu chesukovali. lakshalaadi swachchanda sevakulatho oka samahara vyavasthanu nelakolpali. samaajamlooni prati okka vyaktito sandhaayakatanu srushtinchukovali. talli bhaashallo, prajala palukubadula dwara satyam prati okkari manassullo supratishtitamavvaali.
vaastavaalanu nisitamgaa pareekshinchavalasinde. ayithe satyam anedi vaastavaala tanikheeke parimitam kaakuudadu. vaati aavali vaipunaku velli tiiraali. appude satyaasatya vivechana vikasistundi. antarjaala pokiri sena vaastavaalanu khaatarucheyadu. bhayapadadu ani cheppadame saraina vishayam. kanuka anubhavajanya satyaalanu aalambana chesukovali. prajala anubhavamloki vachina satyaalanu visadamgaa velladinchenduku avasaramaina maargaalanu kanugonavalasi undi.
saadhaarana vyavahaaraalu, sudura sanghatanala gurinchi abaddhaalu cheppi prajalanu namminchadam pedda kashtamemi kaadu. ayithe prajala pratyaksha anubhavamloni vaatipai asatyaalanu vyaapti cheyadam saadhyamavutundaa? samadhanam spashtame. udaaharanaku laddaakhnalo mana bhuubhaagaalu konnitini chainaaku kolpoyam. ayithe laddaakhnalo angulam bhoomini kuudaa chaina aakraminchaledani narendra modii prabhutvam ghantaapathamgaa cheppindi. ee vishayamlo modii sarkar masakabarichina satyaalanu vispashtamgaa velladinchadam anta telikakaadu. ayithe kotta udyogaala srushti, kovid sankshobhamlo mrutula vaastava sankhya vishayamai paalakula maatalanu prajalu vishwasinche paristhiti ledu. janula vyaktigata anubhavaalu prabhutva ganaankaalaku viruddhamgaa untaayi kada.
vaastavaalanu niroopinchadame saripodu. vaati madhya unna paraspara sambandhaanni gurtinchaali. appudu avi manaku oka kotta drukpathaanni samakuurustaayi. ferogeroorli pradhaanamantri narendramodi praanaalaku pedda pramaadamerpadindane atisayoktulu prachaaramayyaayi. ferogeroor sanghatanapai, aa ghatana sambhavinchina marusati roju vairal ayina veediyolu aa atisayoktula guttunu bayatapettaayi. intatitoe saripuchchakudadu. 2002 ennikalaku mundu aksharadhaampee jarigina daadi nunchi ferogeroor udantam daka ennikala sandarbhamgaa sambhavinchina sanghatanalu annitinee nisitamgaa pariseelinchandi. avi sambhavinchina teerulo oka reethi meeku spashtamgaa kanipistundi. kevalam anubhavapurvaka satyaalane kaadu, bhavodvega satyaalanu kuudaa sandhaanam cheyadaanni nerchukovali.
saayudha sainyaaniki vale satya sainyaaniki kuudaa oka vyuuhaatmaka siddhaantam avasaram. satya sainyam suutrapraayamgaa satyaanike nibaddhamavutundi. saktimantamaina vyuuhamgaa satyampaine sadaa aadhaarapadi untundi. atyanta ibbandikaramaina paristhitullo kuudaa entha ananukuulamainadi ayinappatiki satyaanne matladagala naitika dhairyam satya sainikudiki undi tiiraali. meeru satyamani cheppinadi swatantra, nishpaakshika pariseelanalo kuudaa satyamgaa rujuvu kavali. appudu matrame adhi praja satyamavutundi. antarjaala pokirisena pratiroju hindu–muslim vyavahaaraalapai vaadopavaadaalaku manalanu aahvaanistundi. mana pratispandana emainappatiki samaajamlo aa matha vargala vaari madhya udrikta paristhitulu konasagela cheyadame aa pokireela lakshyam. mari vaariki manam visire vyuuhaatmaka sawal ela undaali? mana savaleku aa pokireelu aatma rakshanalo padi tiiraali. porata kshetraalanu vere amsaalaku mallinchadame anduku maargam. ide vaariki manam visaragala saraina sawal. satya sainyam bhaarateeya bhashalanu aalambana chesukovali. prajala nudikaaramlo matladali. prabhaavaseela aayudhaalugaa haasyam, adhikshepam, vyangyaanni prayoginchaali. appudu abaddhaala bandaaraanni bayatapettadam saadhyamavutundi. prajalaku satyam telustundi.
manam ippudu satyaanantara prapanchamlo nivasistunnam. ee kotta jagattulo satyaseela raajakeeyaalaku taavu undaa? undani nenu vishwasistunnaanu. antarjaala pokireela prachaaraanni chuste satyam viluva emito manaku telustundi. lakhimpur kheri ghatanapai media sampuurna maddatuto jarigina prachaaraanni gurtu chesukondi. ayithe nirasana teluputunna raitula paiki kendramantri suputrudu entha nirlakshyamgaa, entha nirdaakshinhyamgaa kaarunu nadipindii smart fonelo nikshiptamaina drushyaala veedio marusatiroju saamaajika maadhyamaalalo vairal ayina taruvaata jarigindemito meeku telusu. entha durmargam jarigindo prati okkaruu artham chesukunnaru. alaage ibbandikaramaina vaastavaalanu e prabhutvamuu entokalam kappipuchchaledu. endukante satyame mukhyam. satyame atyanta prabhaavaseela sakti. kotta saagu chattalapai raitula udyamaanne chudandi. matti manushula bhavodvega sankalpam enda vaanallo saitam veedhullone undi teerelaa chesindi. chivaraku modii prabhutvam tana nirnayaalu upasamharinchukunela chesindi.
satya (yodhula) sainyaanni ekkada sameekarinchaali? manalo satyaanveshakulu unnara? unnaaru. megasese avaardu graheeta ayina pramukha paatrikeyudu ravish kumaarnu saamaajika maadhyamaalalo anusaristunna vaari sankhyanu pariseelinchandi. pedda media samsthalannee atyanta garhaneeyamgaa adhikaaramlo unna vaariki longipoyayi. deentho prati rashtramlonuu, jillaaloonuu chinna utube chanels prabhavinchi vardhillutunnaayi. veetini anusarinche vaaru chala pedda sankhyalo unnaaru. vaarantaa satyaanni korukuntunnaru. satyaavishkarana jarigiteeraalani vaaru pragaadamgaa abhilashistunnaaru. raitula udyamame indukoka rujuvu. satya samaramlo sainikulu ayyenduku aneka mandi swachchandamgaa munduku vastunnaaru. oka pedda satya sainyam satya samrakshanaku samsiddhamgaa undi.
sare, ee swachchanda satyaseeluranu oka sainyamgaa enduku pilavali? prajaaporaataalu saantiyutamgaa jaragaalani korukuntunnavaaru naa pratipaadanalooni sainika dharmadhoraniki kalavarapadutunnaru. ayithe mahatmagandhi jeevita antima dasanu okasari gurtuchesukondi. desha vibhajanatho prajvarillina matha vidvesha himsaakaandanu nivaarinchenduku aayana erpaatu chesindi saanti sena kaaduu? vastavamemitante manam ippudu oka yuddhamlo unnam. mana jaatini, mana naagarikatanu, mana ganatantra rajyanni rakshinchukunenduku jarugutunna yuddhamadi. ee pavitra yuddhaanni vijayavantam chesenduku meeku oka sainyam tappaka avasaramavutundi. adhe satya sainyam.
taja kalam: bahu bhasha kovidudu gn devi oka bhinna suuchana chesaru. nenu pratipaadinchina 'trooth armi' (satya sainyam)ni 'troth armi'gaa pilavaalani aayana annaru. troth anedi vaadukalo laeni padam. daani artham kosam nighantuvu chushanu. pramaanam, pratigna, vaagdaanam ane arthaalu kanipinchaayi. bhaarata swaatantryam 75va vasantamlo 'bhavishyattuto mana samashti samaagamaaniki' oka troth sainyam avasaram chala undi.